 Ugu horayn Cabdiraxmaan-Cirro ayaa hadalkiisa ku yidhi Shacbi badan ayaynu nahay, deegaano badan ayaynu nahay oo xagaasna u xigta Selel iyo Awdal xagaasna Sanaag iyo Sool, markaas fariinta ugu horaysa ee aan is leeyahay way ka soo baxaysaa waa farriin midaysa shacbigeenaas kala deegaanada duwan ee kala reeraha ah ee ay imika ka muuqato kala qaybsanaanta badan, waxaan ku rajo weynahay oo kuna kalsoonahay inay shirkan ka soo bixi doonto talo qaran oo bogsiisa dhamaan boogaha uu qaranku tabaayo insha allaahu, Somaliland waxay maanta u baahantahay dib u curasho, dib u curasho ku salaysan cadaalad midnimo iyo walaalnimo iyo inaan la kala lahayn qaranka oo loo siman yahay, waxaan ugu ducaynayaa inay ka soo baxaan waxii shacbigu ka filaayo waxii dhamaan gobalku ka filaayo mid shacbiga ka saara dhamaan waxyaabaha ay tabanayso, talada qaran ee dalkan badbaadisaana ay ka soo baxdo. 